

Награда

„Бизнес анализатор на годината“ 2017

Формуляр за кандидатстване

*Последна дата на подаване: 20 август 2017 г.*

# Въведение

IIBA България организира нова инициатива - наградата „Бизнес анализатор на годината“. Наградата се учредява, за да признае индивидуалните постижения на бизнес анализаторите, които прилагат високи стандарти в своята професия.

Ние в IIBA България се стремим да повишим информираността за нашата професия, за нейната значимост, за незаменимата роля, която тя играе. Един от начините е да дадем признание на водещи бизнес анализатори със съществен принос в проектите си, които с работата си надвишават очакванията на заинтересованите страни.

Наградата „Бизнес анализатор на годината“ има за цел да отдаде заслуженото на на-добрите в професията. Не бъдете скромни, много от бизнес анализаторите имат нужда от позитивен пример в нелекото начинание да позиционират професията в тяхната организация и да получат признанието, което заслужават.

Всяка година IIBA България ще определя по три области, в които кандидатите за наградата ще се състезават. За 2017 година това са:

**Бизнес стойност:**

* Как чрез работата си като бизнес анализатор реализирахте бизнес стойност за своя клиент/клиенти?

**Въвличане на заинтересованите страни:**

* Как въвлякохте всички важни заинтересовани страни в проекта и поддържахте ефективни взаимоотношения с тях?

**Визуализация на изискванията:**

* Как успешно приложихте техники или средства за визуализация на изискванията за тяхната яснота, разбиране и по-добра комуникация?

Стремежът към непрекъснато професионално развитие и приносът към развитие на общността на бизнес анализаторите ще бъде постоянен критерий за оценка.

Наградата за 2017 година ще бъде представена **на Балканската конференция по бизнес анализ BBA2017**, която ще се проведе на 6 и 7 октомври в София. Победителят ще се избере от петима номинирани участници, които ще получат безплатен достъп до конференцията, а техните резюмета ще се публикуват на Интернет страницата на конференцията <https://balkanbaconference.org/> и на IIBA Bulgaria <https://sofiabg.iiba.org/>.

# Контактни данни

Моля, попълнете данните по-долу, така както искате да се появят в евентуална публикация:

|  |  |
| --- | --- |
| **Име:** |  |
| **Фамилия:** |  |
| **Длъжност:** |  |
| **Организация:** |  |
| **Адрес за кореспонденция:** |  |
| **Телефон:** |  |
| **Email адрес:** |  |

# Данни за кандидатурата

*В своя „Формуляр за кандидатстване“, трябва да опишете своята роля в избран от Вас проект/проекти, за които да илюстрирате своите компетенции и принос по трите теми за 2017 г.: бизнес стойност, въвличане на заинтересованите страни, проследимост на изискванията, както и по постоянните теми: непрекъснато професионално развитие и приносът към развитие на общността на бизнес анализаторите.*

*Вашите отговори трябва да са не по-дълги от 400 думи за всеки въпрос, като някои теми, например B-2, може да са по-кратки.*

## Проект или инициатива

Опишете проекта или инициативата, на която базирате своята кандидатура за награда „Бизнес анализатор на годината“ 2017

|  |
| --- |
|  |

## Роля в проекта

Опишете (накратко) своята роля в проекта

## Бизнес стойност:

Как чрез работата си като бизнес анализатор реализирахте бизнес стойност за своя клиент/клиенти?

## Въвличане на заинтересованите страни:

Как въвлякохте всички важни заинтересовани страни в проекта и поддържахте ефективни взаимоотношения с тях?

## Визуализация на изискванията:

Как успешно приложихте техники или средства за визуализация на изискванията за тяхната яснота, разбиране и по-добра комуникация?

## Непрекъснато професионално развитие

Какви нови умения в областта на бизнес анализа развихте през последните 12 месеца и какви нови техники овладяхте и как? Какво предприехте, за да следите новите концепции и тенденции в бизнес анализа? Какви следващи цели сте поставили пред своето развитие?

## Развитие на общността на бизнес анализаторите

Какви стъпки сте предприели през последните 12 месеца за развитие на общността на бизнес анализаторите (глобално, в България, в своята компания или професионален кръг)?

# Биография и снимка

Опишете кратка биография (до 80 думи) и предоставете снимка, с която искате да се представите, в случай, че бъдете номинирани за наградата „Бизнес анализатор на годината“ 2017.

# Препоръки

Кандидатът трябва да предостави две препоръки от клиенти на описания проект или ръководители в организацията, от чието име са работили по проекта, които удостоверяват предоставената информация във „Формуляра за кандидатстване“. Препоръките се дават под формата на декларация на поддръжника в раздел 7.2.

# Оценка

Формулярът за кандидатстване трябва да бъде попълнен и изпратен на адрес на електронна поща info@sofiabg.iiba.org най-късно до 20 август 2017 г.

Комитет за оценка ще разгледа всички изпратени формуляри и ще избере петима номинирани финалисти. Те ще бъдат обявени на 15 септември 2017 г. на Интернет страницата на IIBA България https://sofiabg.iiba.org/.

Петима номинирани финалисти ще имат възможност да защитят своите кандидатури в 30 минутно интервю, което ще се проведе в София на 5 октомври 2017 г. Наградата ще бъде оповестена на Балканската конференция по бизнес анализ, която ще се проведе на 6 и 7 октомври в София. Петимата номинирани финалисти ще получат безплатен достъп до конференцията.

Кандидатите могат да предоставят допълнителна документация в подкрепа на предоставената във формуляра информация.

# Условия за участие в наградата „Бизнес анализатор на годината“ 2017

* Всеки формуляр трябва да бъде предоставен по електронен път на адрес на електронна поща info@sofiabg.iiba.org най-късно до 20 август 2017 г.
* Решението на Комитета за оценка е окончателно. Комитетът няма да предоставя обратна връзка за кандидатите.
* IIBA България не поема никакви задължения относно разходите на кандидатите при кандидатстването и в оценителния процес.
* Наградата ще бъде оповестена на Балканската конференция по бизнес анализ, която ще се проведе на 6 и 7 октомври 2017 г. в София.
* Петимата номинирани финалисти ще получат безплатен достъп до Балканската конференция по бизнес анализ 2017.
* Предоставената информация ще се използва с оглед провеждането на Награда „Бизнес анализатор на годината“ 2017. Данните на петимата номинирани финалисти, предоставени в раздел 3 от формуляра ще бъдат публикувани на Интернет страницата на IIBA България и Балканската конференция по бизнес анализ 2017. Всяко друго публикуване на данни за финалистите и определения носител на наградата ще бъде предварително съгласувано с него/нея.

# Декларации

## Декларация на кандидата

Запознат съм и приемам условията за участие в наградата „Бизнес анализатор на годината“ 2017 г. При запитване от Комитета за оценка, ще предоставя допълнителна информация и доказателства за данните от формуляра. Данните във формуляра отговарят на истината и съм оторизиран да ги предоставя.

|  |  |  |  |
| --- | --- | --- | --- |
| **Имена и подпис:** |  | **Дата:** |  |

## Декларация на поддръжника

Ние удостоверяваме, че предоставената във формуляра информация е вярна и че кандидатът заслужава да бъде оценен за Награда „Бизнес анализатор на годината“ 2017.

|  |  |
| --- | --- |
| **Име и подпис на поддръжника:** |  |
| **Email на поддръжника:** |  |
| **Качество, в което поддържа кандидата** |  |

|  |  |
| --- | --- |
| **Име и подпис на поддръжника:** |  |
| **Email на поддръжника:** |  |
| **Качество, в което поддържа кандидата** |  |